ՏԵՂԵԿԱՆՔ-ՀԻՄՆԱՎՈՐՈՒՄ
ԹԱԼԻՆ ՀԱՄԱՅՆՔԻ ԴՊՐՈՑՆԵՐԻ ԳԵՐԱԶԱՆՑ ԱՌԱՋԱԴԻՄՈՒԹՅԱՄԲ ԱՇԱԿԵՐՏՆԵՐԻ ԿՐԹԱԿԱՆ ՇՐՋԱԳԱՅՈՒԹՅԱՆ ԿԱԶՄԱԿԵՐՊՄԱՆ ՀԱՄԱՐ ՖԻՆԱՆՍԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՎԵՐԱԲԵՐՅԱԼ
Թալին համայնքի ավագանու քննարկմանը ներկայացվող որոշման նախագիծը․ Թալին համայնքի ավագանու քննարկմանը ներկայացվող  որոշման նախագիծը մշակվել է  «Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 42-րդ և Թալին համայքնի ավագանու 11․02․2025թ 03-Ն որոշմամբ հաստատված «ՀՀ Արագածոտնի մարզի Թալին համայնքի կամավոր խնդիրներն ու դրանց լուծմանն ուղղված սեփական լիազորությունները սահմանելու եվ իրականացնելու» կարգի 
4-րդ գլխի 8-րդ բաժնի 12-րդ կետով սահմանված կարգավորումների համատեքստում։
Իրավական ակտի ընդունման նպատակը և կարգավորման անհրաժեշտությունը։
Նախագծով առաջարկվում է հաստատել Թալին համայնքի դպրոցների գերազանց առաջադիմությամբ աշակերտների կրթական շրջագայության կազմակերպման համար ֆինանսական միջոցներ հատկացնել այն 25 աշակերտներին, որոնք վիճակահանության արդյունքում դուրս էին  մնացել մայիս ամսին  Վրաստան կատարված ուղևորությունից։
Ելնելով վերոգրյալից, համայնքի ավագանու քննարկմանն է ներկայացվում որոշման նախագիծը
Նախագծի ընդունման դեպքում այլ իրավական ակտերի ընդունման անհրաժեշտության մասին․
Նախագծի ընդունմամբ այլ իրավական ակտերի ընդունման կամ այլ իրավական ակտերում փոփոխություններ կատարելու անհրաժեշտություն չի առաջացնում։
Նախագծի ընդունման դեպքում բյուջեում ծախսերի և եկամուտների էական ավելացումների կամ նվազեցումների մասին․
Նախագծի ընդունման դեպքում Թալին համայնքի բյուջեում առաջանում է ծախսերի էական ավելացում։
Նախագծով առաջարկվող կարգավորումների բնույթն ու նպատակը․Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում  նշված կազմակերպությանը։
Իրավական ակտի կիրառման դեպքում ակնկալվող արդյունքը․
Թալին համայնքի դպրոցականների շրջանում կրթական, ճանաչողական և մշակութային ակտիվությունը խթանելու, նրանց համար ուսուցումը համատեղելու հանգստի և հայրենիքի տեսարժան վայրերի ճանաչման հետ՝ նախատեսվում է կազմակերպել Թալին համայնքի 25 աշակերտների եռօրյա ուսումնական-ճանաչողական ուղևորություն Հայաստանի Հանրապետության տարածքում։

